Številka: 101-1/2024-67

Datum: 7. 6. 2024

Na podlagi 47. člena Zakona o državni upravi (Uradni list RS, št. 113/2005 – uradno prečiščeno besedilo, 89/2007 – odl. US, 126/2007 – ZUP-E, 48/2009, 8/2010 – ZUP-G, 8/2012 – ZVRS-F, 21/2012, 47/2013, 12/2014, 90/2014, 51/2016, 36/2021, 82/2021, 189/2021, 153/2022 in 18/2023) in v skladu z določili drugega odstavka 7. člena ter 11. člena Zakona o stavki (Uradni list SFRJ, št. 23/1991, RS št. 22/1991, 17/1991, 13/1993, 66/1993) izdajam naslednji

**SKLEP**

**o izvajanju nalog na Upravni enoti Kamnik**

**v času napovedane stavke, od 21. 5. 2024 dalje do preklica**

**I.**

V času stavke morajo javni uslužbenci Upravne enote Kamnik opravljati naslednja dela in naloge, ki jih je Ministrstvo za javno upravo dne 10. 5. 2024, 23. 5. 2024 in 6. 6. 2024 določilo kot bistvene za uresničevanje delovanja upravnih enot v času stavke in so nujne za zagotavljanje funkcij upravne enote.

1. **Delovno področje Ministrstva za notranje zadeve:**

* Izdaja potnega lista ali osebne izkaznice;
* Naznanitev pogrešitve potnega lista ali osebne izkaznice;
* Izdaja potrdil iz registra stalnega prebivalstva in potrdil ter izpiskov iz matičnega registra (v tistih primerih, ko je potrdilo potrebno izdati takoj zaradi zagotavljanja varnosti premoženja, dela ali na zahtevo drugih organizacij oz. zaradi izpolnjevanja mednarodnih obveznosti, npr. potrdilo na mednarodnem obrazcu);
* Prijava in/ali odjava stalnega in/ali začasnega prebivališča, ter prijava naslova v tujini;
* Sklepanje zakonske zveze;
* Vpis novega dejstva v matični register in vpis spremembe osebnega stanja v matični register;
* Sestava smrtovnice;
* Priznanje očetovstva;
* Vpis skrbništva in skrbnika;
* Popravek podatkov v matičnem registru, če je ta povezan z nujno izdajo potnega lista ali osebne izkaznice oziroma z izdajo potrdil in izpiskov;
* Evidentiranje podpor volivcev skladno z Zakonom o referendumu in o ljudski iniciativi;
* Izvedba vseh volilnih opravil kot npr. zaključevanje volilnih imenikov, dajanje podpor, saj se s tem zagotavlja ustavna pravica ter s tem varnost ljudi;
* Posredovanje podatkov o državljanskem statusu ali potrdil o državljanstvu oseb zaradi varnosti in obrambe države in zaradi postopka izročitve obdolžencev in obsojencev, za uveljavljanje pravic iz javnih sredstev;
* Izdaja potrdil iz uradnih evidenc – 179. člen ZUP (v tistih primerih, ko bi neizdaja tovrstnih potrdil bistveno otežila dokazovanje stranke v postopku, v katerem je udeležena);
* Določitev EMŠO slovenskim in tujim državljanom;
* Zagotavljanje nemotenega posredovanja podatkov iz uradnih evidenc, katerih upravljavec je MNZ/UE, če se v zahtevi za posredovanje le-teh izkaže namen, povezan z varovanjem življenja, osebne varnosti ljudi in premoženja, ter za namen zagotavljanja uresničevanja funkcij organov in organizacij, ki te podatke potrebujejo;
* Tehnična podpora uslužbencem, ki bodo izvajali nujne naloge (ob morebitni okvari delovne postaje, pri resetiranju gesel in urejanju dostopov do registrov),
* Izdaja dovoljenja za javne shode in javne prireditve,
* Preklic že izdanega dovoljenja, če organizator shoda oz. prireditve ne izvrši ukrepov, določenih v dovoljenju (nevarnost za zdravje in življenje ljudi, varnost premoženja) ali če po izdaji odločbe nastopi primer iz zakona (izvrševanje nasilja, izvrševanje in pozivanje k kaznivim dejanjem itd);
* Prepoved javnega shoda oz. javne prireditve - nastop primera iz zakona (izvrševanje nasilja, izvrševanje in pozivanje k kaznivim dejanjem itd);
* Izdajanje dovoljenj za nakup in prenos eksplozivov in pirotehničnih izdelkov v nujnih primerih (naravne in druge nesreče, itd);
* Vodenje postopkov odvzema orožja in orožnih listin ter sprejem orožja v hrambo;
* Izdaja orožnih listin varnostnim službam in varnostnikom, ki v skladu z zakonom ali posebnim aktom Vlade Republike Slovenije opravljajo naloge varovanja posebej določenega objekta npr. Nuklearne elektrarne Krško;
* Izdaja, potrditev in podaljšanje veljavnosti orožne listine za varnostno orožje ter izdaja in podaljšanje veljavnosti orožnih listin za drugo orožje, če bi neizdaja le teh vplivala na premoženje ali predstavljala nenadomestljiv pogoj za izpolnjevanje mednarodnih obveznosti;
* Odjava orožja;
* Izdaja dovoljenj za iznos, vnos, uvoz in izvoz orožja, če bi neizdaja le teh vplivala na varnost ali premoženje;
* Registracija društev, podružnic tujih društev in registracija sprememb, če bi neregistracija vplivala na varnost pravnega prometa ali premoženje;
* Sprejem prošenj za izdajo potnega lista za tujca in izdaja potnega lista za tujca;
* Sprejem prošenj za izdajo dovoljenj za prebivanje/potrdil o prijavi prebivanja (predvsem prošenj za podaljšanje dovoljenj za začasno prebivanje in izdajo nadaljnjih dovoljenj za začasno prebivanje);
* Evidentiranje vloženih prošenj za izdajo dovoljenj za prebivanje/potrdil o prijavi prebivanja v Register tujcev;
* Izdaja potrdila o vloženi prošnji za izdajo prvega dovoljenja za začasno prebivanje, podaljšanje dovoljenja za začasno prebivanje in izdajo nadaljnjega dovoljenja za začasno prebivanje v skladu z ZTuj-2;
* Izdaja potrdila o vloženi prošnji za izdajo oz. obnovo potrdila o prijavi prebivanja na podlagi ZTuj-2;
* Izdaja potrdila o vloženi prošnji za izdajo oziroma podaljšanje dovoljenja za prebivanje družinskemu članu državljana EU in družinskemu članu slovenskega državljana na podlagi ZTuj-2;
* Izdaja potrdila o vloženi prošnji za izdajo oz. podaljšanje dovoljenja za začasno prebivanje za državljane Švicarske konfederacije in njihove družinske člane;
* Izdaja potrdila o vloženi prošnji za izdajo dovoljenja za začasno prebivanje, podaljšanje dovoljenja za začasno prebivanje, izdajo dovoljenja za stalno prebivanje in zamenjavo potrdila o prijavi stalnega prebivanja/dovoljenja za stalno prebivanje državljanu Združenega kraljestva Velike Britanije in Severne Irske in njegovim družinskim članom;
* Izdaja dovoljenja za prebivanje/potrdila o prijavi prebivanja ;
* Vročitev izkaznice dovoljenja za prebivanje/potrdila o prijavi prebivanja;
* Zamenjava izkaznice dovoljenja za prebivanje/potrdila o prijavi prebivanja z novo izkaznico;
* Evidentiranje prenehanja dovoljenja za prebivanje v Register tujcev;
* Sprejem vloge za začasno zaščito razseljenih oseb iz Ukrajine, odločanje v postopku priznanja/prenehanja začasne zaščite in izdaja izkaznice osebe z začasno zaščito;
* Vse naloge, ob opustitvi katerih oz. ob ne izvedbi katerih v zakonsko določenih rokih, je lahko državljan sankcioniran (npr. ne naznanitev pogrešanega potnega lista ali osebne izkaznice in orožnih listin v določenem roku, ne izvedba prijavno – odjavne obveznosti v določenem roku, ne določitev osebnega imena otroka, itd.);
* Vse naloge, ob opustitvi katerih oz. ob ne izvedbi katerih v zakonsko določenih rokih, je lahko tujec sankcioniran (npr. ne naznanitev pogrešitve potnega lista in orožnih listin za tujca v določenem roku, ne naznanitev pogrešitve izkaznice dovoljenja za prebivanje v določenem roku, ne podaja vloge za registracijo ali odjavo orožja);
* Naloge v zvezi s podaljšanjem statusa oseb z začasno zaščito po marcu 2024, ko se bo začasna zaščita v skladu z Izvedbenim sklepom Sveta (EU) 2023/2409 o podaljšanju začasne zaščite, kot je bila uvedena z Izvedbenim sklepom (EU) 2022/382, s katerim se je začasna zaščita za osebe, razseljene iz Ukrajine, iz člena 2 Izvedbenega sklepa (EU) 2022/382, podaljšala še za eno leto, in sicer do 4. marca 2025;
* Sprejem zahtevka ter izdaja potrdila o pravici do udeležbe v neformalnem izobraževalnem programu za odrasle ter izdaja potrdila o pravici do enkratnega brezplačnega preizkusa znanja slovenskega jezika.

DELOVNA MESTA ŠT. 3, 9, 25, 49, 60, 63, 67, 68, 76, 117 in 70

1. **Delovno področje Ministrstva za infrastrukturo:**

* Sprejem vlog za izdajo in podaljšanje veljavnosti vozniških dovoljenj ter izdaja le teh v nujnih primerih, ko bi zavrnitev izdaje vozniškega dovoljenja ogrozila varnost ali premoženje osebe;
* Podaljšanje veljavnosti temeljne kvalifikacije (koda 95) z vpisom v vozniško dovoljenje;
* Izdaja izkaznic o vozniških kvalifikacijah.

DELOVNA MESTA ŠT. 11, 71 in 66

1. **Delovno področje Ministrstva za naravne vire in prostor:**

* Izdaja gradbenih dovoljenj v postopkih, ki so že v teku in v katerih je predložitev gradbenega dovoljenja do določenega roka pogoj za pridobitev finančnih sredstev iz državnih in evropskih skladov;
* Izdaja uporabnih dovoljenj.

DELOVNA MESTA ŠT. 13, 15, 18, 19, 21 in 61

1. **Delovno področje Ministrstva za kmetijstvo, gozdarstvo in prehrano:**

* urejanje podatkov v RKG (Registra kmetijskih gospodarstev) v obdobju vlaganja subvencijskih vlog, do 10. 7. 2024;
* [izdajanje odločb v zvezi s prometom s kmetijskimi zemljišči, gozdovi in kmetijami](https://e-uprava.gov.si/podrocja/kmetijstvo-gozdarstvo-prehrana/kmetijska-zemljisca.html);
* [izdajanje dovoljenj za dopolnilne dejavnosti na kmetijah in vodenje registra dopolnilnih dejavnosti na kmetijah](https://e-uprava.gov.si/podrocja/kmetijstvo-gozdarstvo-prehrana/kmetijske-dejavnosti/dopolnilne-dejavnosti-na-kmetijah.html);
* prenehanje oz. razveljavitev dovoljenja za opravljanje dopolnilne dejavnosti na kmetiji;
* trajna ali začasna prepoved ribolova posameznih vrst rib v posamezni ribolovni vodi;
* dodelitev ribiškega okoliša v upravljanje ribiški družini;
* odvzem ribiškega okoliša ribiški družini in dodelitev v upravljanje drugi ribiški družini;
* potrditev ribiško-gojitvenih načrtov ribiških družin;
* ponudbe o prodaji kmetijskih zemljišč, gospodarstev in gozdov;
* preverjanje skladnosti izdanih dovoljenj po prehodni določbi Uredbe o dopolnilni dejavnosti na kmetiji;
* sprejem in ravnanje z vlogo po ZUVRAS;
* [vodenje registra kmetijskih gospodarstev](https://e-uprava.gov.si/podrocja/kmetijstvo-gozdarstvo-prehrana/kmetijska-gospodarstva.html);
* [pridobitev statusa kmeta,](https://e-uprava.gov.si/podrocja/kmetijstvo-gozdarstvo-prehrana/kmetijske-dejavnosti/status-kmeta.html)
* izdajanje soglasij za promet z nepremičninami na zavarovanem območju;
* vodenje registra agrarnih skupnosti;
* agrarne operacije;
* izdajanje odločb o pripustnih postajah;
* odgovori na pozive za posredovanje osebnih podatkov (za potrebe inšpekcije pri svojem delu v upravno-inšpekcijskih postopkih (v zvezi z določili tretjega odstavka 139. čl. ZUP);
* vodenje registra pridelovalcev grozdja in vina ter vnos obveznih podatkov v register (pridelek in zaloge vina);
* spremnice neustekleničenega vina, ki se daje v promet zaradi donegovanja polnitve, izvoza ali za neposredno porabo;
* podajanje odgovorov in dokumentacije, zahtevane s strani IRSKGLR v zvezi z upravno inšpekcijskimi postopki (npr. izpis iz registra kmetijskih gospodarstev, pridobitev potrebnih že izdanih dovoljenj).

DELOVNA MESTA ŠT. 14, 17, 73, 19

1. **Delovno področje Ministrstva za obrambo:**

* Izplačila pravic po vojni zakonodaji;
* Odločanje o napotitvah na zdraviliško in klimatsko zdravljenje.

DELOVNI MESTI ŠT. 74 in 23

1. **Delovno področje Ministrstva za javno upravo:**

* Upravne overitve v primeru, da bi zavrnitev teh storitev lahko povzročila stranki škodo, izgubo pravice ali upravičenja po kakšnem drugem predpisu.

DELOVNI MESTI ŠT. 46 in 32

1. **Delovno področje Ministrstva za digitalno preobrazbo:**

* izvajanje nalog prijavne službe SI-TRUST, kar vključuje sprejem zahtevkov za pridobitev in preklic kvalificiranih potrdil SIGEN-CA, zahtevkov za pridobitev mobilne identitete smsPASS, zahtevkov za ponastavitev uporabniškega gesla SI-PASS, zahtevkov za preklic elektronske osebne izkaznice in zahtevkov za pridobitev kode PUK elektronske osebne izkaznice.

DELOVNI MESTI ŠT. 49 in 68

1. **Delovno področje financ:**

* Aktivnosti povezane z izplačilom plač zaposlenim na 10. delovni dan oziroma najkasneje do 15. dne v mesecu za pretekli mesec;
* Aktivnosti povezane z izplačilom računov najkasneje 30. dan po prejemu;
* Aktivnosti povezane z izplačilom potnih nalogov in podjemnih pogodb v roku od 20 do

največ 45. dni;

* Polog gotovine isti oz. najkasneje naslednji dan;
* Odvod prihodkov v državni proračun isti oz. najkasneje naslednji dan;
* Blagajna v nujnih primerih.

DELOVNA MESTA ŠT. 23, 32, 46 in 69

1. **Izvajanje skupnih nalog:**

* Izvajanje nalog glavne pisarne;
* Sprejem pisnih vlog;
* Sprejem pritožb na zapisnik v primeru, da bi ob nesprejemu pritožbe na zapisnik bil zamujen rok za pritožbo;
* Izvajanje nalog v zvezi z informatiko;
* Dežurstvo na telefonu.

DELOVNA MESTA ŠT. 32, 46, 62, 71, 24 in 74

**II.**

Sklep velja od 10. 6. 2024 dalje in nadomesti sklep št. 101-1/2024 z dne 24. 5. 2024.

Sklep se objavi na intranetu Upravne enote Kamnik in se pošlje vsem zaposlenim po elektronski pošti.

Mihael Novak

načelnik